Öll þrjú skip Síldarvinnslunnar fengu um eða yfir 500 tonna hol í gær . Birtingur og Beitir eru að veiðum og hafði heimasíða Sildarvinnslunnar samband við Hálfdan Hálfdanarson skipstjóra á Beiti í morgun . „ Það hefur verið fínasta veiði yfir daginn en minna á nóttunni , fiskurinn dreifir sér í myrkrinu , “ sagði Hálfdan . „ Annars erum við nú með hol á síðunni eftir nóttina og í því eru 200 - 300 tonn sem þykir gott . Í gærkvöldi fengum við 500 - 600 tonna hol eftir að hafa togað í 7 - 8 tíma en þetta hol sem nú er verið að dæla úr tók 10 tíma . Við erum komnir með um 1000 tonn og það er ágætis veiðiútlit “ , sagði Hálfdan að lokum .